Publication: Magyar Közlöny
Issue: MK-1998-72 (Year: 1998, Number: 72)
Era: 1990-2004
Section: a 9/1998. (VIII. 7.) FVM rendelethez
Paragraph Index: 52

3. A képesítés célja Az akkreditált iskolarendszerű felsőfokú szakképzésünk célja olyan korszerű élelmiszeripari menedzser szemlélettel és legalább alapfokú nyelvismerettel rendelkező szakemberek képzése, akik jártasak az élelmiszer-technológiában, élelmiszer-gépészetben, élelmiszeripari műveletekben, és egy adott szakirányú polarizált elméleti és gyakorlati szakismerettel rendelkeznek. A gazdasági jellegű modulok oktatása hármas célt szolgál: — annak a gazdasági-gazdaságpolitikai környezetnek a megismerését, amelyben a vállalkozások működnek, — a vállalkozások belső mozgástörvényeinek, működési mechanizmusának a megismerését, — a vállalkozások belső és külső kapcsolatrendszerét jelentő ügyviteli, levelezési, adminisztrációs feladatok ellátására, gyakorlati végzésére való felkészítést. Ismerik a kis-, közepes és nagyvállalkozások alapítási és szervezési feltételeit és szabályait. Képesek önálló kisvállalkozások alapítására, üzemeltetésére, és komplex szemléletükkel nagyvállalkozásoknál hasznos segítői lehetnek a vállalkozás működtetésének, minőségbiztosításának, segítve a mérnöki munkát. E modul- és kreditrendszerű képzés lehetővé teszi más szakirányú — rövidített képzésű — végzettség megszerzését 1998/72. szám is, és a megszerzett kreditpontjaik beszámításával vertikálisan (főiskolai képzésben) folytathatják tanulmányaikat.

Source: https://magyarkozlony.hu/hivatalos-lapok/24eb3103826d52dff00b7818066bea0713750f1e/dokumentumok/2dfa3313f98eaccb9b3d7bf8086c7bf89df88827/letoltes